NaiveNeuron/SloPal huggingface dataset:
Mizík, Stanislav, poslanec NR SR (2022-06-16):
Ďakujem za slovo. Ja sa pozriem na túto skutočnosť trošku z iného pohľadu. Viete, toto je debata o strašných udalostiach, o strašnej skutočnosti, ktorá dopadla na slovenský národ a ešte o horších víziách už v krátkej budúcnosti. Problém je hlbší. Siaha až do minulosti. Už v minulom volebnom období, keď ste vládli vy, pán Blanár, som nie raz, stokrát, možno aj dvestokrát upozorňoval na to, že pchanie sa do zadku Európskej únii, to pchanie sa do zadku je kardinálna chyba, pretože Európska únia je moloch, ktorý melie národné štáty, ničí ich, z vedúcich činiteľov si skôr či neskôr urobí sluhov, goimov, bábky. Je to len také prašivé divadlo, keď to tak môžem nazvať. A také isté prašivé divadlo, čo sa tu deje teraz medzi Hegerom a Sulíkom a medzi Matovičom proti nim, je to len to prašivé divadlo. Je to hra s mincou. Jedna strana modrá, druhá červená. Je to jedna minca, je to hra na demokraciu. Ale toto presne majú v rukách takí čudní páni spoza mora, z Anglicka a USA, no nebudem ich konkretizovať, nechcem, aby ma obháňala NAKA. Na Slovensku sú jedni červení, druhí modrí, tu sú rozdelení tak, tu sú liberáli, kresťanské odnože, takí a takí. No jednoducho je tu cirkus, bordel zvaný demokracia. Ďakujem za slovo.
Jílek, Rastislav, poslanec NR SR (2020-09-24):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 7 spoločne s odporúčaním gestorského výboru schváliť. Dovoľujem si upozorniť, že v rozprave bol podaný pozmeňujúci a doplňujúci návrh, ktorý rieši komplexnejšie uvedenú oblasť úpravy.
Jurinová, Erika, podpredsedníčka NR SR (2015-06-18):
Na vaše vystúpenie, pán poslanec, budú reagovať dvaja páni poslanci. Uzatváram možnom prihlásiť sa s faktickými. Nech sa páči, pán poslanec Kolesík.
P. Hrušovský, predseda NR SR: (2004-05-11):
S. Kozlík, poslanec: Ďakujem pekne. Vážený pán predseda, v súvislosti s bodmi programu rokovania Národnej rady venovanými vojnovému konfliktu v Iraku žiadam v mene poslaneckého klubu Ľudovej strany - HZDS do programu tejto schôdze návrh na prijatie uznesenia Národnej rady, ktorým Národná rada požiada vládu Slovenskej republiky, aby v súvislosti s vojnovým konfliktom v Iraku a udalosťami v Madride predložila Národnej rady Slovenskej republiky správu o krokoch zabezpečujúcich vyššiu mieru ochrany územia a občanov Slovenskej republiky. Ďakujem pekne.
Kéry, Marián, poslanec NR SR (2024-02-15):
Ďakujem za slovo, pán predsedajúci. Dovoľte mi predniesť správu o výsledku prerokovania návrhu na vymenovanie poslancov Národnej rady za vedúcich stálych delegácií Národnej rady do medzinárodných parlamentných organizácií a ich členov, tlač 124. Poslanci boli nominovaní do nasledovných organizácií: Parlamentné zhromaždenie Rady Európy, Parlamentné zhromaždenie Severoatlantickej aliancie, Parlamentné zhromaždenie Organizácie pre bezpečnosť a spoluprácu v Európe, Organizácia pre hospodársku spoluprácu a rozvoj, Stredoeurópska iniciatíva a jej parlamentná dimenzia, Parlamentné zhromaždenie Únie pre Stredomorie, Parlamentné zhromaždenie Čiernomorskej hospodárskej spolupráce a Medziparlamentná únia. Dovoľte mi informovať vás, že zahraničný výbor zasadal k predmetnému materiálu na svojej 6. schôdzi 20. decembra 2023. Zahraničný výbor schválil uznesenie č. 13, ktorým odporučil Národnej rade schváliť návrh na vymenovanie poslancov Národnej rady Slovenskej republiky za vedúcich stálych delegácií Národnej rady do medzinárodných parlamentných organizácií a ich členov tak, ako je uvedené v tlači 124. Zahraničný výbor Národnej rady Slovenskej republiky ma zároveň poveril, aby som na rokovaní Národnej rady Slovenskej republiky predložil návrh na vymenovanie poslancov Národnej rady za vedúcich stálych delegácií Národnej rady Slovenskej republiky do medzinárodných parlamentných organizácií a ich členov, tlač 124, a návrh na uznesenie Národnej rady Slovenskej republiky, ktorý je súčasťou predkladanej informácie. Vážený pán predsedajúci, navrhujem, aby sme hlasovanie o vymenovaní vedúcich a členov stálych delegácií Národnej rady vykonali o všetkých kandidátoch naraz jedným hlasovaním. Pán predsedajúci, skončil som, otvorte, prosím, rozpravu.
V. Veteška, podpredseda NR SR: (2007-11-27):
Vyhlasujem tajné hlasovanie za skončené. Prosím všetkých overovateľov, aby spočítali hlasy a vyhotovili zápisnicu o výsledkoch tajného hlasovania. A až do výsledkov tajného hlasovania vyhlasujem prestávku. (Prestávka.) (Po prestávke.)
Paška, Pavol, predseda NR SR (2013-06-28):
(Hlasovanie.) 133 prítomných, 48 za, 4 proti, 79 sa zdržalo, 2 nehlasovali. Návrh sme nepostúpili do druhého čítania. Dámy a páni, odhlasovali sme všetky prerokované body. Chcem vás požiadať o súhlas so zmenou programu. Pán poslanec Simon, ktorý je navrhovateľ a predkladateľ bodu 43, je to zákon č. 274 o poľovníctve, nie je prítomný. Požiadal o ospravedlnenie. Preto navrhujem, aby sme tento bod prerokovali v pondelok hneď na úvod schôdze. Chcem vás zároveň informovať, že na základe dohody budeme v pondelok rokovať tak, ako to bolo v harmonograme, od 11.00 hodiny a budeme rokovať potom bez obedňajšej prestávky. Takže je súhlas, aby sme potom o 11.00 hod. v utorok začali bodom, ktorý predkladá pán poslanec Simon? (Súhlasná reakcia pléna.) Dobre, ďakujem pekne. Krátka prestávka a budeme pokračovať v rokovaní. (Krátka prestávka.) (Po prestávke.)
Korčok, Ivan, minister zahraničných vecí a európskych záležitostí SR (2020-09-24):
Ďakujem pekne. Vážená pani poslankyňa, priame napojenie Nitry a Bratislavy železničnou dopravou je jedno z nosných priorít ministerstva. Dovoľte mi informovať vás, že aktuálne sa už vyhodnocuje štúdia realizovateľnosti výstavby novej trate z Nitry do Trnovca nad Váhom, ktorá by dokázala naplniť tento zámer. Samotná štúdia je základným predpokladom na to, aby takáto stavba mohla byť financovaná či už z fondov Európskej únie alebo z verejných prostriedkov štátu. Uvedená trať zásadným spôsobom dokáže skrátiť cestovnú dobu takmer až na úroveň 45 minút, čím sa zavedením vlakovej dopravy dosiahne vyšší stupeň dopravnej obsluhy územia, zvýšenie mobility cestujúcich v regionálnej diaľkovej doprave a tak isto to môže významne napomôcť odľahčeniu cestnej infraštruktúry. Po finalizácii samotnej štúdie bude táto predložená na posúdenie Útvaru hodnota za peniaze ministerstva financií. Samotná stavba bude zároveň zaradená do zoznamu prioritizácie železničných projektov, kde budú hodnotené desiatky až stovky investičných zámerov, ako zlepšiť železničnú infraštruktúru, a podľa poradia a v závislosti od dostupnosti finančných zdrojov sa budú uvedené stavby postupne realizovať. Ďakujem pekne.
Burian, Jozef, poslanec NR SR (2010-11-03):
Ďakujem, pán predsedajúci. Chcem na úvod povedať, že som to hľadal, absurditum, ad absurditum, a musím povedať, že títo páni poslanci majú pravdu v tom, lebo keď som si všimol, že je to len trojnásobok a odpočet je teda každoročný, teda toho deficitu, je pravdou to, čo bolo tu povedané z úst niektorých poslancov, musím to zobrať späť a nehanbím sa za to, že jednoducho každý človek sa môže pomýliť. V každom prípade ale stojím si za tým, že zmrazenie platov je viac systémové riešenie ako to, čo je dnes tu navrhnuté, lebo z ekonomického hľadiska nedáva žiadnu pridanú hodnotu. A či tu budú noví poslanci alebo či tu budú ľudia opozície, alebo či to bude povedzme vonkajšia situácia, ktorá bude, by som povedal, veľmi zložitá a bude veľmi ovplyvňovať budúcnosť deficitu hospodárenia Slovenskej republiky, je stále odvislá od ekonomických ukazovateľov a doslova ekonomických ukazovateľov, ktoré nie sú len Slovensko, ale okolité krajiny. Takže myslím si, že toto riešenie je to najhoršie riešenie, ktoré by sa mohlo prijať. A znovu opakujem, myslím, že nielen znižujeme úroveň poslanca ako poslaneckého platu, ale znižujeme aj úroveň jeho, teda jeho možnosti podpory, ako je asistent, ako je poslanecká kancelária. Summa summarum je to nesystémové riešenie a za tým si stojím. Ďakujem.
P. Paška, predseda NR SR: (2007-09-13):
Pán minister, chcete reagovať?
Bugár, Béla, podpredseda NR SR (2019-05-13):
Prezentujme sa a hlasujme o návrhu prerokovať tento návrh zákona v treťom čítaní. (Hlasovanie.) Prítomných 136 poslancov, za 76, proti 46, zdržalo sa 14 poslancov. Sme v treťom čítaní , preto sa pýtam, či sa hlási niekto do rozpravy v rámci tohto čítania. Nie. Vyhlasujem ju za skončenú. Nech sa páči.
Bastrnák, Tibor, poslanec NR SR (2013-03-26):
Ďakujem pekne. Vážená pani predsedajúca, vážené kolegyne, kolegovia, dovoľte mi predniesť pozmeňujúci návrh poslancov Národnej rady Slovenskej republiky Józsefa Nagya a Tibora Bastrnáka k návrhu poslancov Národnej rady Slovenskej republiky k príslušnému návrhu zákona (parlamentná tlač 298). V čl. I bode 1 § 19 ods. 9 sa dopĺňa nové písmeno n) v nasledovnom znení: „n) zabezpečiť v prevádzkach na kúpanie v neplaveckých, oddychových bazénoch do hĺbky 1,3 metra s celkovou kapacitou maximálne 70 osôb, aby počas otváracej doby bazéna v objekte zariadenia bola prítomná osoba, vyškolená poskytnúť prvú pomoc; nevyžaduje sa stála prítomnosť osoby pri voľnej ploche a môže byť poverená aj inými úlohami a osoba nemusí byť kvalifikovaným vodných záchranárom“. Odôvodnenie. Novelizácia reaguje na situáciu, typickú pre veľké kúpaliská s kapacitou niekoľko tisíc osôb, kde je často zvýšené zdravotné riziko najmä pre rodiny s deťmi v neprehľadnom dave. Tento jav neprichádza do úvahy v menších prevádzkach, čo dokazujú aj štatistiky nehôd a nešťastí. Vyňatie malých prevádzok zároveň nebude klásť zvýšené požiadavky na personálne náklady, ktoré by boli neprimerané až likvidačné pre malé zariadenia cestovného ruchu. Ročné náklady na jedného prítomného plavčíka aj pri malom bazéne v penzióne s otváracom dobou od 9.00 do 21.00 hodín by mohli činiť okolo 23 000 – 30 000 eur ročne. Povinnosť zamestnávať vodného záchranára pri týchto bazénoch je bezdôvodná, personál vyškolený pre poskytnutie prvej pomoci je však pozitívnou zmenou pre ochranu zdravia. Zriadenie vyhradených priestorov pre poskytnutie prvej pomoci v existujúcich malých prevádzkach by bolo problematické v tesnej blízkosti vodnej plochy a iné umiestnenie by nemalo praktický zmysel. Navyše je niekedy priestorovo nemožné alebo stavebne nákladovo neprimerané takúto miestnosť zriadiť a zariadiť pre malé prevádzky. Zároveň povinnosťou zabezpečiť, aby aj v objekte menších prevádzok na kúpanie bola vždy privolateľná vyškolená osoba, schopná poskytnúť prvú pomoc v prípade nešťastia, zvyšuje ochranu zdravia aj v hoteloch a penziónoch, aj keď tam kúpanie má len doplnkový charakter. Toľko je náš pozmeňujúci návrh. Samozrejme, vítame návrh predkladateľov, chceme za to aj hlasovať, ale boli by sme radi, keď pán predkladateľ poslanec Brixi nové znenie prečíta, eventuálne keby v písmene n) 1. bod vyňal na osobitné hlasovanie alebo eventuálne ho stiahol, lebo myslíme si, že tak ako som to odôvodnil, náš návrh v tomto smere neminie ten účel, kvôli čomu predkladajú tento návrh, ale pritom je lepší, nehovorím, že je komplexnejší, ale v každom prípade finančne zachráni veľa, veľa malých prevádzok. Ďakujem veľmi pekne za pozornosť.
Bugár, Béla, podpredseda NR SR (2019-10-28):
Prezentujme sa a hlasujme. (Hlasovanie.) Prítomných 133, za 77, proti 39, zdržalo sa 17 poslancov. Návrh bol schválený. Ďalej. Pán poslanec Baláž podal ešte pozmeňujúci návrh.
M. Fronc, poslanec: (2008-12-05):
Nebolo to tak dávno, čo bol prijatý zákon, návrh vlády, ktorý pre študentov externých foriem štúdia zaviedol platenie. Platenie niektoré, ktoré je neúmerne vysoké, veď sú tam študijné programy, kde externý študent môže platiť ročne až 200-tisíc korún. A ja v ostatnom čase dostávam nemálo listov od študentov, ktorí sú práve študentmi externých štúdií, že jednoducho nemajú na štúdium, že majú problémy s tým, zaplatiť, a nie sú to ľudia, ktorí sú v trvalom zamestnaneckom pomere, ale práve naopak, sú to mladí ľudia, ktorí skončili strednú školu a nedostali sa na denné štúdium a jednoducho títo sú odkázaní na každý príjem. Myslím si, že, tak ako to uvádzal môj kolega Július Brocka, pre nich tých 19 % z takejto činnosti sú nemalé peniaze. Peniaze, ktoré im pomôžu fungovať a pomôžu študovať. Preto vás chcem požiadať, aby ste naozaj uvážili, vážení kolegovia z vládnej koalície, či chcete pomôcť tým študentom, alebo nie. A chcem vás požiadať, aby ste túto novelu zákona podporili. Všetko. Ďakujem pekne.
Baláž, Vladimír, poslanec NR SR (2021-06-22):
Ďakujem a vítam možnosť diskusie o tomto návrhu a z hľadiska financovania celého toho podniku. Nebudem tu zdržiavať nejakými detailmi. Ďakujem pekne.
Nagy, József, poslanec NR SR (2012-08-03):
Ďakujem pekne. Ja by som chcel tiež podporiť pani poslankyňu Žitňanskú, lebo, ako som už aj predtým vo vystúpení povedal, nevidím dôvody pre skrátené legislatívne konanie a ja by som povedal z dvoch vecných dôvodov. Po prvé len malá časť návrhu rieši deklarovaný problém, čiže ekonomický prínos pre štátny rozpočet, ostatná časť zákona rieši každodenné bežné veci, ako pani poslankyňa upozornila, ktoré začínajú platiť až neskôr, že bolo by korektné vyňať aspoň tie návrhy, ktoré nie sú, nesúvisia s týmito deklarovanými ekonomickými problémami. Aj to som na to ale upozorňoval, že ten deklarovaný ekonomický problém alebo ten prínos z tohto celého je 166-tisíc eur, pokiaľ nechceme tých 40 miliónov minúť na niečo iné ako na dôchodky. Takže ako deklarovaný prínos nemá zmysel a stále som nedostal odpoveď na to, ako chce ministerstvo doriešiť problém, pokiaľ doženieme dohodárov alebo teda podnikateľov, zamestnávateľov, aby zmenili a tým pádom aj znížili stavy dohodárov, a niektorí dohodári, ktorí za tri roky nespĺňajú 24-mesačné sociálne poistenie, tak ostanú absolútne a zo dňa na deň bez podpory v nezamestnanosti. Na to nevidíme stále nejaké záruky a ide, ide, môže tu ísť o desaťtisíce ľudí, na čo upozorňujú zamestnávania. Ďakujem.
Laurenčík, Milan, podpredseda NR SR (2021-05-05):
Ďakujem. Pýtam sa, či je všeobecný súhlas na preloženie týchto bodov. (Reakcia z pléna.) Teraz som dostal upozornenie, že na deviatu sú preložené dva body, takže až po týchto bodoch budú tie vaše. Konštatujem, že je všeobecný súhlas, tak sme tieto dva body preložili. Ďakujem veľmi pekne. Teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Prihlásil sa do rozpravy pán poslanec Ladislav Kamenický. Nech sa páči, máte slovo. Ešte pred tým, ako vám dám slovo, procedurálny návrh pani poslankyňa Zemanová.
Blanár, Juraj, podpredseda NR SR (2022-05-04):
Takže máme tu spoločného spravodajcu pána poslanca Mareka Šefčíka za výbor pre vzdelávanie, vedu, mládež a šport, ktorý nám predloží informáciu o rokovaní vo výboroch o tomto návrhu zákona a zdôvodní stanovisko gestorského výboru. Nech sa páči, pán spravodajca.
Mazurek, Milan, poslanec NR SR (2018-05-15):
Ďakujem za faktické poznámky kolegom. Ja musím potvrdiť tieto slová, pretože tiež sa poznám s množstvom profesionálnych vojakov, veď chodíme spolu cvičiť a stretávame sa v meste, mám od kamarátov, oni pána Gajdoša vždy vnímali ako naozaj pozitívnu postavu v rámci slovenskej armády, vážili si ho a vedeli, že proste to je chlap, ktorý keď niečo povie, tak to bude platiť. A dnes – a to mi hovoria normálne vojaci, pán Gajdoš, to vám môžem odprisahať – mi povedia, že on síce robí tie kroky, ale oni ho do toho nútia. A ja stále hovorím, no áno, ale už čoraz viacej tých krokov je a tak ďalej, necháva sa do tej politickej hry zbytočne zamotávať viac a viac a už to jednoducho nie je pekné. No áno, súhlasia, ale stále povedia, a to vám musím priznať, že raz, že oproti Galkovi alebo Glváčovi vy ste tisíckrát lepšia výhra. To jednoducho každý prizná, lebo oni povedia aspoň to, že vy ste generál, pochádzate z toho prostredia armády a viete aspoň, o čom hovoríte, keď o tom hovoríte, a nie ako tí dvaja predtým. No, ale každopádne ja poznám, môže byť, 8-9-10 vojakov, s ktorými sa tak, no nie pravidelne, občas stretávam, a každý z nich mi povie to isté. Proste vyslanie tých vojakov je obyčajná provokácia. A z toho môžem usúdiť, že v rámci slovenskej armády presne takéto názory prevládajú. Jednoducho tí vojaci sami s tým nesúhlasia. Sami to považujú za úplnú hlúposť. Lebo keď ten vojak trošku rozmýšľa, tak je to jednoducho z pohľadu toho stupídne a ešte dokonca to aj z nejakých tých materiálnych náhľadov povedia, no ja tam idem a dostanem k výplate nejakých 300 eur, ani sa mi to neoplatí, nezmysel, ani tam len nechcú ísť. Naozaj oni tam nechcú ísť, a keď potom vysielajú na TA3 alebo niekde dajakú propagandistickú reportáž o tom, ako im je tam fantasticky a podobne, a majú až dva veľké názory. A práve na tých vyjadreniach pána Gajdoša vtedy v tých reportážach, keď odmieta priznať, že je to proti Rusku, rovnako ako je v tomto návrhu zákona či v návrhu vyslania neustále nejaký nepriateľ, nejaký agresor, ale nepomenuje to Rusko, vidno, že s tým jednoducho nesúhlasí, ale ako spomínal predrečník Kotleba, nechať sa zatiahnuť do politických hier nie je žiadna výhra.
M. Číž, podpredseda NR SR: (2007-02-09):
Teraz pán Richter nevystúpi so stanoviskom. Vystúpi v rozprave pán poslanec Kuruc. Nech sa páči.
Hatráková, Katarína, poslankyňa NR SR (2021-05-13):
Ďakujem, pán predsedajúci. Vážené dámy, vážení páni, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený po tlačou 509. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 525 z 19. apríla 2021 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci a odporúčam, aby predmetný návrh zákona výbory prerokovali do 11. júna 2021 a gestorský výbor do 14. júna. Otvorte, prosím, pán predsedajúci, všeobecnú rozpravu. Ďakujem.
V. Veteška, podpredseda NR SR: (2004-06-29):
Pán minister, chcete vystúpiť k tomuto vystúpeniu? Máte slovo, člen vlády má právo vystúpiť, kedykoľvek o to požiada.
B. Bugár, podpredseda NR SR: (2005-05-25):
Pán poslanec Hamarčák. I. Hamarčák, poslanec: Ďakujem pekne, pán predsedajúci, za slovo. Chcel by som sa vyjadriť k návrhu pani poslankyni Martinákovej, ktorú naozaj v tomto smere chcem podporiť. A vyjadrujem teda súhlas s tým, čo predniesla. Dôvody pre to, aby som to povedal, sú, myslím si, dosť jasné. Tým, že štát v rámci fiškálnej decentralizácie preniesol viacero kompetencií, a teda aj financovanie na obce, zvýšil, samozrejme, zodpovednosť obcí za ich riešenie. Nie vždy sa presúvajú aj adekvátne financie. A napr. v sociálnej oblasti je evidentné, že opatrovateľská služba je poddimenzovaná, pokiaľ ide o financie. Tým, že by sa presunuli ešte ďalšie kompetencie, napr. v sociálnoprávnej ochrane detí, ako tu bolo hovorené, teda aj včítane starostlivosti o ubytovanie týchto maloletých alebo dospievajúcich detí, je to ďalšia kompetencia, ktorá si vyžaduje nemalé nároky. Ja chcem povedať, že zdá sa mi to ako taký plazivý presun ďalších kompetencií na obce bez dostatočného finančného krytia a štát sa týmto spôsobom chce zbaviť zodpovednosti, ktorá, samozrejme, mu prináleží. Myslím si, že tieto veci sa dajú riešiť postupne, keď samospráva bude mať dostatok aj financií a bude dostatočne silná, aby mohla túto oblasť pokryť. Ale v súčasnosti si myslím, že toto je nenáležité a nezodpovedajúce skutočnosti. Ďakujem pekne za slovo.
Paška, Pavol, predseda NR SR (2014-10-14):
(Hlasovanie.) 137 prítomných, 11 za, 79 proti, 47 sa zdržalo. Tieto body sme neschválili.
P. Hrušovský, predseda NR SR: (2006-01-24):
M. Maxon, poslanec: Ďakujem pekne za slovo. Na rozdiel od mojich predrečníkov sa, pán poslanec Mikuš, nájdu isté pasáže, s ktorými za istých okolností možno vecne súhlasiť, ktoré ste teda pomenovali, ale vy ste si položili v tom svojom vystúpení sám sebe alebo teda aj tomuto plénu otázku: Je lepšie ponúknuť, alebo je lepšie si nechať ten podnik ako štátnu akciovú spoločnosť, alebo je lepšie ponúknuť to súkromnému investorovi. No, a v tom je problém, že vy nehľadáte optimálnejšiu, najobjektívnejšiu privatizáciu, z ktorej by táto krajina mala čo najväčší ekonomický prospech a aj jej obyvatelia, vy ten majetok ponúkate. A o tom my hovoríme, že na to nemáte legitímne právo. Nakoniec pán poslanec Opaterný bez všetkých prímesí politiky poukázal na tie principiálne riziká, ktoré s privatizáciou letísk sú spojené. A ak by sme mali teda tú diskusiu ďalej viesť vecne tak, prosím, reagujte na tie jeho zásadné vážne a relevantné pripomienky, ktoré naozaj nikto ani z členov vlády, ani nikto tu v pléne nie je schopný vyvrátiť, pretože sú založené na exaktných údajoch a na preštudovaní si celého tohto postupu.
M. Číž, podpredseda NR SR: (2008-11-05):
(Hlasovanie.) Prítomných 127 poslancov, za návrh 17 poslancov, proti 35 poslancov, zdržalo sa 69 poslancov, nehlasovalo 6 poslancov. Konštatujem, že tento návrh sme neschválili.
P. Paška, predseda NR SR: (2007-10-26):
(Hlasovanie.) 136 prítomných, 4 za, 96 proti, 15 sa zdržalo, 21 nehlasovalo. Konštatujem, že tento bod sme neodsúhlasili.
Takáč, Richard, poslanec NR SR (2020-07-24):
Ďakujem veľmi pekne za slovo. Pán minister, spomínali ste, že ľudia nás volili. Áno, súhlasím s vami, že ľudia nás volili a píšu aj nám, aj mne píšu, aby sme, aby sme vystúpili, aby sme vystúpili k tomu, že náš premiér, či už tú diplomovku, alebo všeobecne to fungovanie za štyri mesiace je také, aké je, a ľudia, ľudia žiadajú v tomto naše aktivity. Spomínali ste, že ste nedostali zadanie a že nám chýba odvaha. V tomto vám chcem povedať jednu vec, že aby ste sa neurazili, ale možnože to zadanie by ste mohli dostať a hlavne v tom, že momentálne v pondelok sa udialo to, že v Bruseli rokovali ministri pôdohospodárstva a jednotlivých členských štátov Európskej únie a vy ste tam chýbali, pán minister, vy ste tam ani štátneho tajomníka neposlali a zastupovala naše Slovensko nejaká zamestnankyňa v Bruseli, kde sa jednalo o veľké veci v rámci aj nového programovacieho obdobia, kde sa jednalo o stratégiu „Z farmy na vidličku“, kde je reálne ohrozenie poľnohospodárov na Slovensku, a to tým, že má sa zvyšovať o 50 %, á, znižovať o 50 % používanie hnojív, o 20 % používanie pesticídov v priemere. A ja si myslím, že toto sú veci, pán minister, ktoré by ste mali robiť. A takisto aj informácia o tom, že, tak ako máte v programovom vyhlásení vlády, že zjednotíte priame platby s priemerom Európskej únie, tak už teraz vieme informáciu o tom, že ani do roku 2027 slovenskí poľnohospodári tento priemer Európskej únie nedobehnú. Takže ja vás chcem poprosiť, pán minister, že skúste troška viacej sa aj venovať tým poľnohospodárom a aby boli tie výsledky to, aby sme v konečnom dôsledku tú potravinovú sebestačnosť, o ktorej všetci hovoríme, postupne... (Prerušenie vystúpenia časomerom.)
Přidal, Alojz, poslanec NR SR (2014-07-10):
Pán kolega Chren, taký zákon, ktorý je o morálke a o ideológii, ako hovoríte, tu platí. Teda už platný Zákonník práce jednoducho nedovoľuje maloobchodný predaj tri a pol sviatku s výnimkou toho, čo je definované v prílohe č. 1a. SMER nerieši problém pracujúcej chudoby, hovoríte. Ale vláda Ivety Radičovej ho riešiť chcela. Ja som presvedčený že aj pán minister Mihál ten problém aj zamestnanosť chcel riešiť. Ale vy ste povalili vládu Ivety Radičovej, vy ste vyslovili nedôveru svojim ministrom, vy ste sa síce aspoň niektorí ospravedlnili, ale myslíte si, že to stačí? Tento zákon nezakazuje predaj SZČO konateľom, PO. A dokonca môžu byť aj predajné automaty. Tie môžu fungovať. Ale my sme to nikdy netvrdili, že toto chceme zakázať. Hovoríte o našom kolegovi bývalom Tonovi Marcinčinovi. No on už nie je člen KDH. Ale nenašiel zatiaľ lepšiu stranu , neišiel ani do hnutia NOVA. A som presvedčený, že napríklad Marcinčinov otec si myslí určite niečo iné ako pán Marcinčin. Radím vám tiež nekupujte vianočné darčeky tak neskoro, až na Štedrý deň. Vaši blízki a drahí si to zaslúžia, aby ste ich im kúpili skorej. No a keď vám chýba vajíčko alebo k tomu, komu chýba vajíčko. Tak jednoducho my nebudeme mať vyprážaný rezeň s tou ryžou a s tými marhuľami, čo hovorila vaša kolegyňa, ale si spravíme varené mäso, alebo mäso na prírodno. A prídeme aj s tým jednoducho zákonom o výhrade vo svedomí a som zvedavý, či podporíte, aby aj lekári, ktorí... (Prerušenie vystúpenia časomerom.)
Fico, Robert, poslanec NR SR (2020-09-16):
Ďakujem pekne. K vystúpeniu pána poslanca Richtera by som rád zvýraznil tri momenty. Prvý moment je obrovský politický podvod. A pripomína mi to roky 2002, 2003, kedy krátko pred voľbami vláda Mikuláša Dzurindu schválila 21 sociálnych zákonov, ktoré potom hneď po nástupe do druhej vlády táto vláda aj zrušila. Je to podvod na ľuďoch, ktorý sa nedá odpustiť, pretože nie je možné naháňať hlasy tým, že hlasujem za všetko a potom, keď som pri vládnej moci, tak začínam ľuďom tieto peniaze brať. Druhý moment, pán minister, konečne je tu jasný rozdiel medzi liberalizmom, neoliberalizmom a štandardným sociálnodemokratickým vnímaním. My si stále myslíme a všetko nám to potvrdzuje, že kvalitné postavenie človeka a jeho pracovnoprávna úprava, ako aj rast minimálnej mzdy je veľmi vysoký a prudký. Nemá žiadny negatívny vplyv na hospodársky rast a v žiadnom prípade nemá žiadny vplyv na vývoj zamestnanosti alebo nezamestnanosti, naopak, všetky tieto peniaze skončia v spotrebe a výrazne to pomáha ekonomickému rastu. Čiže veľmi sa mýlite, ak tvrdíte, že zastavením rastu minimálnej mzdy niekomu pomáhate. Tretí moment, veľmi jednoduchý, odkazujeme každému občanovi Slovenskej republiky, ktorý poberá minimálnu mzdu, že vláda Igora Matoviča ho okradne na budúci rok o 360 eur. Opakujem, okradne o 360 eur za rok, ktoré by inak dostali, keby platil mechanizmus automatický, že minimálna mzda má predstavovať 60 % priemerného zárobku. Ja som rád, že som bol autorom tohto zákona, a ma mrzí, že sme svedkami takéhoto konca.
Bugár, Béla, podpredseda NR SR (2016-09-08):
Pán kolega, toto nie je procedurálny návrh a ani, pán poslanec Galko, dúfam, že nebudete na to odpovedať, lebo vám tiež zoberiem slovo ako pánovi kolegovi. Takže, pán poslanec Galko.
Sulík, Richard, predseda NR SR (2011-09-14):
Sľúbil som, že toto bude posledné, ale čo som chcel povedať, ešte jednu vec by som rád povedal, netýka sa to úplne priamo odvolávania. Bude to len jedna vetička. Rok tu spolu fungujeme, ako som už vravel, s viacerými kolegami zo SMER-u mám korektné vzťahy, u viacerých dokonca uznávam ich kultivovaný aj prejav, aj správanie sa, ale musím vám povedať, máte niekoľko takých primitívov medzi vami, niekoľko, ktorí vám úplne zbytočne kazia povesť. Viem, že to nie je zďaleka väčšina, ale niekoľkokrát som tu zažil, jak malé decko to začne búchať a húkať a dupať a... No, môj štvorročný Hugo s tým už prestal. (Smiech v sále.) A chcem vás teda poprosiť, lebo veď budeme tu fungovať ešte tri roky, no... (Reakcie z pléna: „Nepreháňajte, pán predseda.“) (Zasmiatie sa predsedu NR SR.) Predpokladáme. Chceme tu dobre fungovať, nepokazme si tie vzťahy, možnože aj o veľa rokov neskôr. Chcem vás z tohto miesta poprosiť, možnože aj do parlamentnej činnosti trochu viac kultúry. Zďaleka nie u všetkých, to nie, ale predsa len u niektorých. Dokonca oceňujem, má to svoje čaro, taký prejav pána Číža, ktorý je vždycky oduševnený, to je všetko v poriadku. Ale niektorí ľudia, niektorí vaši poslanci by si mohli také tie úplne detinské prejavy odpustiť. By to určite zdvihlo kultúru v parlamente. Veľmi pekne vám ďakujem, že ste ma vypočuli. SaS, samozrejme, stojí za Ivetou Radičovou. S Ivetou Radičovou sme išli do vlády a budeme vládnuť v tomto volebnom období len s ňou. Veľmi pekne vám ďakujem. (Potlesk.)
Jurinová, Erika, podpredsedníčka NR SR (2012-06-26):
Ďalší do rozpravy písomne prihlásený je pán poslanec Hlina.
Paška, Pavol, predseda NR SR (2014-06-27):
Pán poslanec Sólymos.
Bugár, Béla, podpredseda NR SR (2010-11-03):
Na vystúpenie pána poslanca s faktickými poznámkami, pán predseda Národnej rady ako navrhovateľ, nech sa páči. Končím možnosť sa prihlásiť do faktických poznámok.
Bašistová, Alena, poslankyňa NR SR (2019-10-17):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2018-06-19):
Vyhlasujem veľmi krátku prestávku. Chcem vás potom upozorniť na to, že máme 28 hlasovaní, z toho máme, ak som to dobre počítal, šesť alebo sedem zákonov v druhom čítaní, takže budeme musieť sa koncentrovať, aby sme neurobili chybu. (Krátka prestávka.) (Po prestávke.)
L. Miklós, minister životného prostredia SR: (2005-11-09):
Chcem zdôrazniť, že, žiaľbohu, vodné hospodárstvo ani v roku 2004 nedostalo tie dotácie, ktoré boli naplánované podľa existujúcej koncepcie. Celková výška investícií v roku 2004 presahovala 4 135 mil. korún, z čoho z kapitoly ministerstva životného prostredia išli prostriedky vo výške 756 mil. korún, zo štátneho rozpočtu 218 mil. korún, úvery 185 mil. korún a ostatné išlo z vlastných zdrojov vodohospodárskej organizácie. Táto suma je približne 32 % priemerných ročných prostriedkov, ktoré boli predurčené koncepciou. Najväčší problém je v oblasti odvádzania čistenia odpadových vôd, pretože tam máme v zmysle záväzkov Slovenskej republiky voči Európskej únii zabezpečiť do roku 2015 asi 52 mld. korún. Program protipovodňovej ochrany je v tomto momente v takom stave, že nie sú uhradené v plnej výške ani zabezpečovacie a záchranné práce a takisto meškáme oproti programu protipovodňovej ochrany. Toto je, vážené poslankyne, vážení poslanci, stav súčasný. Podrobnosti sú uvedené v správe. Ďakujem pekne.
V. Palko, minister vnútra SR: (2005-12-07):
Čo sa týka odvolania predsedu odborového zväzu, ja som už uviedol jasne všetky dôvody. Ja rešpektujem právo odborárov robiť akcie v zmysle zákona, rešpektujem právo, ich právo na zhromažďovanie, na druhej strane vyžadujem osobnú integritu od každého funkcionára Policajného zboru. A predseda odborového zväzu túto vlastnú osobnú integritu narúšal. Preto som urobil logické a jednoznačné personálne opatrenie. Vážené panie poslankyne, páni poslanci, preto vás prosím, aby ste prijali mnou predloženú novelu zákona o štátnej službe príslušníkov Policajného zboru. Ďakujem za pozornosť.
Zmajkovičová, Renáta, podpredsedníčka NR SR (2012-09-13):
Ďakujem, pán minister. Pán poslanec, chcete položiť doplňujúcu otázku? Nech sa páči.
Laššáková, Jana, podpredsedníčka NR SR (2015-09-22):
S reakciou pán poslanec Simon.
A. Belousovová, podpredsedníčka NR SR: (2009-02-12):
Predtým, ako budeme pokračovať v rokovaní o tomto bode, dovoľte mi, aby som privítala oficiálnu delegáciu Národného zhromaždenia Bulharskej republiky vedenú pánom, ktorú vedie pán Georgij Pirinský, predseda Národného zhromaždenia Bulharskej republiky. Vitajte. (Potlesk.) Takže budeme pokračovať v programe. Pán poslanec, chcete položiť doplňujúcu otázku? Nech sa páči, máte slovo.
Hrnčiar, Andrej, podpredseda NR SR (2019-10-22):
Zapnite mikrofón pánovi podpredsedovi Klusovi.
J. Brocka, poslanec: (2002-05-14):
Návrh zákona bol poslancom predložený v stanovenej lehote, spĺňa všetky podmienky určené zákonom o rokovacom poriadku a takto to posúdil aj predseda Národnej rady, keď ho zaradil na rokovanie tejto schôdze. Ako spravodajca si v prvom čítaní osvojujem stanovisko, že tento návrh z formálnoprávnej stránky spĺňa všetky náležitosti zákona podľa § 67 a 68 rokovacieho poriadku, ako aj náležitosti určené v legislatívnych pravidlách. Dnes uplatňovaná zmluvná spolupráca Slovenskej republiky s ostatnými štátmi v daňovej oblasti je obmedzená len na výmenu informácií v rozsahu, ktorý umožňujú príslušné zmluvy o zamedzení dvojitého zdanenia v odbore daní z príjmov a z majetku. Slovensko má v súčasnosti uzatvorených 46 zmlúv o zamedzení dvojitého zdanenia a o výmene informácií v oblasti dane z príjmov. Spolupráca v takomto rozsahu, už to spomenul aj pán minister, je nepostačujúca a nevyhovuje ani požiadavke Európskej únie a je potrebné vytvoriť legislatívne predpoklady na medzinárodnú spoluprácu a pomoc pri používaní a nakladaní s informáciami zo zahraničia. Nový schválený návrh zákona sa bude týkať tak daní z príjmov, ako aj dane z dedičstva, z darovania, z prevodu a z prechodu nehnuteľností, dane z pridanej hodnoty, spotrebných daní a daní z nehnuteľností. Vážený pán podpredseda, môžete otvoriť rozpravu.
Martinák, Ľuboš, poslanec NR SR (2018-02-09):
Ďakujem za slovo. Pán poslanec Galko, pred vaším vystúpením som si bol istý, že začnete nejakými konkrétnymi údajmi, hlavne ako bývalý minister obrany. Bohužiaľ, toho som sa nedočkal. Nemali ste žiadne konkrétne údaje, napriek tomu ste začali, naopak, útočiť osobne. Z vašej strany to považujem za nehoráznosť a za obyčajné politikárčenie. Politikárčenie preto, že už pri prvej vete ste vraveli, že ako predstaviteľ najsilnejšej opozičnej strany SaS, medzitým to bolo porušené, vaše vystúpenie, oprávneným smiechotom. Nedávno ste mali, asi tak pred polhodinou brífing opozičných strán, tak už sa láskavo skúste dohodnúť, ktorí ste tá najsilnejšia opozičná strana, lebo my skutočne v koalície nevieme doteraz. Každý tvrdí svoje. Nehoráznosť vašej strany bola hlavne v tom, že máme tu mnoho údajov o vašom odpočúvaní. Na vašom mieste ja by som sa skutočne hanbil sedieť v týchto poslaneckých laviciach, ak by som v minulosti tak ako vy porušil základné ľudské práva bežných ľudí. Veď o tom existuje medzinárodná charta, dodržiavanie základných ľudských práv, právo na súkromie. Vy ste ho totálne porušil a tvárite sa tu, ako keby nič sa nestalo. Dokonca dovoľujete si tu moralizovať. Ale aká je to morálka od takého človeka? Ďakujem.
Milanová, Natália, ministerka kultúry SR (2020-07-09):
... budete ma musieť nechať, nechať vyniesť, ale tak ja, ak môžem, tak nadviažem ešte možno, čo by sme, čo vidíme ako možný zdroj zafinancovania záchrany nášho kultúrneho dedičstva, to sú práve peniaze v novom programovacom období 2021 – 2027, na čom intenzívne pracujeme, a budeme sa veľmi snažiť o to, aby z tej prioritnej osi naozaj bolo vyčlenených. No takto, keď si to zobereme, že o koľko ideme bojovať, stále to bude veľmi málo, ale vyvinieme maximálne úsilie, aby sme tie peniaze tu mali a boli určené na pamiatky. Čo musím povedať, aj vy ste teraz spomenuli Ľubovniansky hrad. My máme viacero dobrých príkladov praxe, ktoré fungujú, máme však problém so štátnymi pamiatkami, ktoré, žiaľ, nemôžu žiadať z dotačného programu nášho, a veľmi ťažko sa uchádzajú vlastne o akékoľvek iné peniaze a to je práve to, že keď idete okolo tej pamiatky, ktorá je v štátnych rukách, tak si poviete v tom prípade, že, ejha, ale tu je ten štát naozaj zlý vlastník a tu sa to usvedčuje absolútne očividne a viac-menej to platí na čo najväčšom počte tých pamiatok. Tak my sa momentálne musíme zaoberať aj, aj tým, aby sme dokázali pomôcť presne tu štátnym pamiatkam, ktoré doteraz naozaj boli vlastne eliminované zo všetkých tých dotačných schém, ktoré sú momentálne k dispozícii. Z Ľubovnianskeho hradu sa teším, rovnako sa teším aj z viacerých hradov, teším sa z hradov, ktorým sa venujú občianske združenia, ktorí urobia v tom nadšení a v tom zápale kopec práce, ktorú je naozaj vidieť. Oceňujú to návštevníci, oceňujú to regióny, v ktorých tie hrady sú, a to je to, čo si my musíme povedať, že my to nerobíme len preto, aby sme tam tie peniaze investovali, my to robíme preto, aby sa nám tá investícia niekoľkonásobne vrátila, a teraz sa nebavíme len o tom historickom pohľade, že si zachovávame ten svoj klenot, to naše bohatstvo, to dedičstvo, ale my zároveň pozdvihujeme región, my dávame ľuďom prácu, to je celý jeden obrovský komplex problematík, ktorý... Tri bodky. (Povedané so smiechom.) Ďakujem vám veľmi pekne za pozornosť. (Potlesk.)
V. Veteška, podpredseda NR SR: (2005-10-27):
Pán minister, chcete vystúpiť? Nech sa páči, pán minister.
Sulanová, Magdaléna, poslankyňa NR SR (2022-09-28):
Ďakujem pekne. Ja by som chcela veľmi dôrazne akcentovať túto potrebu, ktorá bola týmto zákonom zdôraznená. A síce ide o to, že o tom, ako súčasný volebný systém nevyhovuje, čo si ja pamätám, sa hovorí už od 90. rokov. Všetci vieme, že nie je vyhovujúci, že má veľké nedostatky, treba s tým niečo robiť. Bohužiaľ, nenašla sa zatiaľ odvaha, ani taká iniciatíva, aby sa to vylepšilo. Však jasné, zmena, ale k lepšiemu, aby sme neurobili zmenu k horšiemu. Myslím si, že treba sa nad tým zamyslieť, treba to riešiť, je to veľmi zložité. Ja sama som sa pokúšala kedysi. Nie je to fakt jednoduché, ale skutočne jak tu už bolo povedané, poslanci z Bratislavy nemô..., a keďže ich je jedna tretina, nevedia niekedy skutočne pochopiť a tým pádom aj potreby občanov, aj ich, čo ich, čo ich tlačí. A preto sa nevedia ani správne rozhodnúť. Hlasujú podľa toho, čo vyhovuje im. Nevedia byť objektívni, nevedia byť nad vecou. A, bohužiaľ, hoci aj ja som sama z Bratislavského kraja, musím toto konštatovať a preto si myslím, že treba túto iniciatívu podporiť a treba riešiť volebný systém. Ďakujem.
Baláž, Radovan, poslanec NR SR (2018-09-13):
Ďakujem pekne. Skúsim sa do dvoch minút zmestiť a keď nie, tak ešte vystúpim potom v rozprave. Pán Dostál, systémový, nesystémový, to je asi to videnie sveta nás dvoch. Každý má odlišné. Vy máte iné ideovopolitické predstavy, my máme zas iné ideovopolitické predstavy a každý to možno posudzuje inak, ale zase dávať to do toho, že niekto loboval u nás, aby sme takýto nástroj dali, je úplný nezmysel. Znova opakujem, to je jedno z mnohých opatrení, ktoré sú potrebné pre cestovný ruch. Pani kolegyňa Cigániková, áno, tú pôžičku ste spravili dobre. Vám vravím, že v súčasnosti dopyt je nižší ako ponuka. 40 percent. Čiže keď máme 100 lôžok, je obsadených len 40. My chceme doplniť tých zvyšných 60. Vraveli ste, že aj pán Jurzyca to spomínal, že cestovný ruch je len preliatie z inej krajiny do inej. Však o to nám ide, aby sme peniaze zadržali na Slovensku. Nie, aby Slováci chodili do zahraničia, aby tie peniaze zostali na Slovensku, o to nám ide, aby sme zbytočne nevyvážali peniaze do Turecka, do Grécka, aby sme motivovali ľudí k tomu, keď sa rozhodujú na základe ceny už, tak aby zostali na Slovensku. Rozumiem tomu, že sa nájdu ľudia – a určite ich bude veľa –, že chcú ísť k moru. Však nech idú. Ale tí, čo majú motiváciu zostať na Slovensku, aby mali o niečo viac, väčšiu tú motiváciu. Pán Laurenčík, spomínate cyklotrasy, infraštruktúra, no to som aj spomínal v mojej reči. Týmto zákonom nevyriešime všetko. To, čo ste spomínali o cyklotrasách, áno. Však aj pán predseda Danko to spomenul, že máme problémy pri vysporiadavaní pozemkov a keď prídeme s návrhmi, akým spôsobom to vyriešiť, som zvedavý, ako sa Sloboda a Solidarita k tomuto postaví. Či pomôže k tomu, aby sme ten proces zrýchlili, pretože dobre viete, že keď má niekto tri metre štvorcové v lese a má k tomu zrazu citový vzťah, pretože jeho prababička tam zbierala černice pred 60 rokmi, ako sa k tomu postavíte. Štát by mal mať nástroje k tomu, aby to vyvla... (Prerušenie vystúpenia časomerom.)
Blanár, Juraj, poslanec NR SR (2019-11-28):
Ďakujem veľmi pekne, pán podpredseda vlády, a rád si zoberiem ešte tie ďalšie čísla. Išlo mi o to, keď som položil túto otázku, aby naozaj bolo odprezentované niečo, čo je pozoruhodné. Všetky tie čísla, ktoré ste povedali, hovoria o tom, že ten zákon o najmenej rozvinutých regiónoch priniesol svoje ovocie napriek tomu, že mnohí sa tomu smejú, ale sú to pozoruhodné výsledky. A myslím si, že netreba ich brať ako samozrejmosť. A v tejto aktivite podľa môjho názoru treba pokračovať ďalej napriek tomu, že je tam množstvo pálčivých problémov vo všetkých týchto regiónoch, ale prináša to svoje ovocie. Takže chcem aj touto cestou poďakovať vám osobne ako podpredsedovi, ktorý to máte vo svojom portfóliu, ale aj vláde, a bol by som rád, keby sa pokračovalo v tom ďalej. Ďakujem pekne.
Bugár, Béla, podpredseda NR SR (2011-05-26):
Pani poslankyňa Blahová.
Laurenčík, Milan, podpredseda NR SR (2022-03-24):
Päť faktických poznámok na vaše vystúpenie. Končím možnosť prihlásiť sa. Ako prvý pán poslanec Marek Šefčík. Nech sa páči.
Bugár, Béla, podpredseda NR SR (2018-09-20):
Vyhlasujem rozpravu o tomto bode programu za skončenú. Pristúpime teda k hlasovaniu. Dávam hlasovať o návrhu na zmeny v zložení výborov, ako ho máte v tlači 1126. (Hlasovanie o návrhu na zmeny v zložení výboru Národnej rady Slovenskej republiky , tlač 1126.) Prezentujme sa a hlasujme. (Hlasovanie.) Prítomných 120, za 36, proti 7, zdržalo sa 67 poslancov, nehlasovali 10. Návrh nebol schválený. Panie poslankyne, páni poslanci, vzhľadom na to, že včera v tajnom hlasovaní o návrhu na voľbu dvoch členov Správnej rady Ústavu pamäti národa (tlač 1117) nebol zvolený ani jeden z navrhovaných kandidátov, pristúpime k opakovanej voľbe, do ktorej postúpili všetci nezvolení kandidáti. Znovu vás chcem teda poprosiť, aby ste pri každom mene a priezvisku kandidáta označili tú alternatívu, za ktorú hlasujete. Buď za, proti, alebo zdržiavam sa, lebo aj včera boli, sa mi zdá, sedem alebo koľko lístkov neplatných. Takže pristúpime teraz k opakovanej tajnej voľbe. Nech sa páči. (Akt tajného hlasovania.)
Blanár, Juraj, podpredseda NR SR (2022-11-11):
Pán poslanec Kuriak s faktickou poznámkou. (Reakcia z pléna.)
Kočiš, Eduard, poslanec NR SR (2021-11-12):
Ďakujem pekne za slovo, pán predsedajúci. Múdry človek sa väčšinou učí na chybách tých hlúpych, ale vláda Slovenskej republiky sa nespráva ako múdry človek. Príde mi ako taká opica, ktorá je v klietke a za tou klietkou je meter a pol banán. A tá opica, aby ten banán získala, je ochotná si aj rozbiť hlavu o to železo. Taký je prístup vlády Slovenskej republiky. V týchto 24 nových pravidlách, nových opatreniach, ktoré sú obsiahnuté v tomto zločineckom paškvile, ktorý nazývate pozmeňujúci návrh zákona v skrátenom legislatívnom konaní, nie je jediná prevencia, ako postupovať, ako zlepšovať, ako skvalitňovať či už zdravotnú starostlivosť, či už posilňovať ekonomiku, personálne zloženie COVID oddelení, je tam len samá represia, samé zastrašovanie, samé pokutovanie. Ak na toto sa zmôže vláda Slovenskej republiky, tak ja sa pýtam, či vôbec takáto vláda má ešte legitimitu, má ešte oprávnenie a má ešte vôbec morálne právo reprezentovať národ, ktorý jedným chybným hlasovaním, jedným omylom túto skupinku šialených ľudí poslal na pozície, aké momentálne okupujú. Ale však musíme sa pozrieť na tento problém aj z inej strany veci. Celé leto všetci odborníci, naozaj odborníci virológovia, epidemiológovia, lekári, ktorí prichádzali naozaj s ťažkými stavmi do dennodenného kontaktu, upozorňovali, prosili a žiadali, prosím vás pekne, pracujte, prosím vás pekne, lepšie konajte, lepšie sa pripravujte, pretože na jeseň to tu máme zase opäť. Ale vy ste neurobili nič. Nazývali ste ich šarlatánmi, dezolátmi, kolotočiarmi, bláznami, dezolátmi, tu je výsledok vášho chrapúnstva.
Danko, Andrej, predseda NR SR (2016-05-25):
Ďakujem. Prosím, prezentujme sa a hlasujme. (Hlasovanie.) Prítomných 132 poslancov, za 54, proti 6, zdržalo sa 72. Konštatujem, že sme uvedený návrh neschválili a nebudeme pokračovať v rokovaní o návrhu zákona. Pristúpime k hlasovaniu o bode 64 programu. Je to prvé čítanie o návrhu skupiny poslancov na vydanie zákona, ktorým sa mení a dopĺňa zákon o slobode informácií (tlač 104). Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi, aby hlasovanie uviedol. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 104.]
Kollár, Boris, predseda NR SR (2022-06-14):
S ďalšou faktickou poznámkou vystúpi pán poslanec Jarjabek. Vaša excelencia, nech sa páči, máte slovo.
Pellegrini, Peter, podpredseda NR SR (2020-07-24):
Pán poslanec Susko.
Blanár, Juraj, podpredseda NR SR (2023-06-22):
Vážené pani poslankyne, páni poslanci, prerušujem rokovanie o tomto bode programu. A budeme hlasovať o päť minút o prerokovaných návrhoch zákona. Ďakujem. (Prestávka.)
Suja, Miroslav, poslanec NR SR (2020-12-03):
Takže, Rasťo, ďakujem za tvoje odborné a vecné vystúpenie. Ako dôkaz vidíte ten smiech tu nepríčetných, že o nič iné nejde, len o zavedenie totality a zrušenie akejkoľvek poistky, aby mohli potláčať ľudské práva v mene hesla – Vyhraj voľby a môžeš všetko! Ako sa vyjadrila napríklad pani poslankyňa Zemanová na výbore a veľakrát aj pán poslanec Pročko, aj keď to bolo v kombinácií lexaurinu s pervitínom, ktoré zapíja alkoholom, takže toto je súčasná vládna koalícia – fašisti, alkoholici, narkomani a tých všetkých ovládajú mafiáni na čele s vami, pán podpredseda, samozrejme. Už by ste mali dávno odstúpiť... Klamár.
Kotleba, Marian, poslanec NR SR (2016-03-23):
Sľubujem. (Potlesk.)
Laššáková, Jana, podpredsedníčka NR SR (2014-09-23):
Pán poslanec Číž.
Hrnčiar, Andrej, podpredseda NR SR (2016-09-20):
Ďakujem. Otváram všeobecnú rozpravu. Do rozpravy som dostal jednu písomnú prihlášku. Pani poslankyňa Zemanová, nech sa páči.
M. Hort, podpredseda NR SR: (2008-09-10):
Otváram všeobecnú rozpravu. Do rozpravy som nedostal žiadnu písomnú prihlášku, a tak sa pýtam, či sa chce niekto z prítomných poslancov alebo poslankýň prihlásiť do rozpravy ústne. Pani spravodajkyňa, nech sa páči. Pani spravodajkyňa je jediná, ktorá sa prihlásila do rozpravy ústne. Uzatváram možnosť prihlásiť sa do rozpravy.
Počiatek, Ján, minister dopravy, výstavby a regionálneho rozvoja SR (2014-06-12):
Mohol by som tu urobiť hĺbkovú analýzu privatizácie SPP a vypočítať vám, ako výhodne ste to teda predali. Preto je táto transakcia, o ktorej sa tu dnes bavíme, neporovnateľná s tým, ako vy ste nevýhodne sprivatizovali SPP. (Reakcia z pléna.) Prosím vás, vy poznáte rokovací poriadok, pán Zajac? Opakovane... (Prerušenie vystúpenia predsedajúcou.)
Zemanová, Anna, poslankyňa NR SR (2018-06-22):
Ďakujem pekne, Martin, že si sa tam venoval podrobnejšie tým obciam a mestám. Áno, to je problematika a v tejto výročnej správe nie je povedané, či boli vlastne prevedené len tie pozemky, ktoré sú pod existujúcimi cestami a sú v správe Slovenského pozemkového fondu. Mňa by totižto veľmi zaujímalo, ako sa vybavujú nároky alebo požiadavky obcí a samosprávnych krajov pre tie prípady, keď nie sú usporiadané vlastnícke vzťahy pod tými cestami, ale v území sa nachádza pozemok vo vlastníctve Slovenského pozemkového fondu. V minulosti aj Bratislavský samosprávny kraj riešil takýto problém, kedy chcelo sa dôjsť k zámene, aby sa pod týmito cestami nachádzali pozemky majetku štátu, ktoré by následne mohli byť prevedené do správy, do majetku samosprávneho kraja. Čiže tuná by som tiež bola rada, keby došlo k vysvetleniu, že či išlo aj pod tými majetkami, existujúcimi budovami, že sa tam nachádzal majetok štátu a bol odovzdaný samospráve, alebo o aké prípady išlo. Čiže toto je jedna vec. A potom ešte ohľadom tej kontroly nájomných, nájomných zmlúv. Ja som hovorila, aby sa kontrolovalo, spôsob využitia, či ten nájomca hospodári správne aj s požiadavkami ochrany prírody, ale tam by bolo dobré doplniť, aby to, čo sme hovorili na poslaneckom prieskume, aby boli aj kontrolované plnenia vo vzťahu k finančnému plneniu štátu a dodržiavaniu požiadaviek nielen pri okamihu uzatvárania zmluvy, ale aj v priebehu, v priebehu rokov a aby to mohol byť jeden z dôvodov na ukončenie nájomného... (Prerušenie vystúpenia časomerom.)
B. Bugár, podpredseda NR SR: (2006-01-20):
(Zasadnutie poslaneckého grémia.) (Po skončení zasadnutia poslaneckého grémia.)